εδοξε τωι δαμωι συμμαχος και αριστοφανης ναποιαι ειπαν μη εξεστω τωι ιερει μηδε τοις τιμαχοις δανεισασθαι επι τοις ποτηριοις μηδε τοις αλλοις σκευεσι τοις υπαρχουσι εν τωι ιερωι του απολλωνος μηδε δανειζεν μηθενα επι τουτοις παρευρεσει μηδεμιαι ει δε τις κα δανεισηται η δανεισηι παρα τα γεγραμμενα αποτεισατω εκαστος των αιτιων δραχμας πεντακισχιλιας ιερας του απολλωνος και α υποθηκα ακυρος εστω και ενθυμιον εστω τωι δανεισαντι και τωι δανεισαμενωι ως αδικευντι τον θεον ει κα μη δανειζωνται τοι δαμοται οις μετεστι του ιερου κατα ψαφισμα. το δε ψαφισμα τοδε αναγραψαντω εις σταλαν λιθιναν και αναθεντω ες το ιερον.
Kos Isl. — Halasarna (Kardamaina) — Sanct. of Apollo — aft. mid-3rd c. BC — Halasarna I (2004) 41, 5 — The Hellenistic Polis of Kos (2004) 119-121 — SEG 54.743
 aft. mid-3rd c. BC 